तां जे दूऐ ने अपनी गल्ल शुरू कीती। लगा आखन असें इक कुक्कड़ पालेआ ओ लगा मठोन लगा मठोन। कोई पता नी लग्गै किन्नां बड्डा होइया ओ। में उसगी मिट्टी दी इक ढीम जे इक दिन मारी ओ जाई ओदे फंगे च फसी गेई ते लगी ओ बदन केई घमा पैली बनी गेई ओ। असें फी उत्थें मा राए। गाहा पाया तां साढ़ा इक झोटा उस खलाड़े च गेआची गेआ बतेरा तुपोआ पर नेई गै लब्बा। असें ओ मां क्होलें च भरी दित्ते। मेरे घरै आली ने इक दिन उनें माऐं दी दाल चाढ़ी। कड़छी लेइयै जाचन लगी जे अजें फुट्टों क नई। उन्न कड़छी भरी उप्पर चुक्की ते हरान होई दिखियै ओ झोटा ओदो चा कुदाढे मारदा बाहर आई गेआ ते असें गी बडी गे खुश होई जे गुन्में दा झोटा मिली गेआ। ओ फी लगे तरखानी गी पुच्छन जे के बचार ते ओदा कोई गल्ल भूठी ते नीं आखी इसने। उन्न हसदे होई गलाया मिगी ते कोई तज्जवै आली गल्ल ते लबदी नी एदे च। कुक्कड़ बी हुन्दे न। जमीनां मां ते झोठे बी गुम्मदे बी ते लबदे बी। ओ ठग्ग लगे हुन उसगी (तरखानी गी) आखन हुन तुन्दी बारी ऐ तुस सुनाओ कोई गल्ल। तां उन्न इयाँ शुरू कीती।